section_heading: Povijest
paragraph_text: Klub je nakon osnutka, vrlo brzo počeo djelovati kao organiziran klub. Igralište na vašarištu u Vrpolju uređeno je za odigravanje utakmica, omeđeno, postavljene su vratnice. Do Drugoga svjetskoga rata nisu se među seoskim klubovima igrale prvenstvene utakmice, već su to bili prijateljski susreti. Bili su organizirani i turniri na kojima je sudjelovalo 4 do 5 momčadi iz susjednih naselja, ali nisu igrane utakmice u jednom danu nego u toku mjeseca da bi se nakon odigranih utakmica po sistemu "svatko sa svakim" dobio redoslijed, a pobjednik je dobio neku simboličnu nagradu. Iako su igrane za poredak te utakmice nisu bile prvenstvene.